КIиябго школалъул коллективазул
Къелеб, Сугъралъ росдал жамагIатазде
ХIасратаб, урхъараб, боркьараб салам!
Кьурудул щулалъи чорхолъ бессарав
Росдай чара гьечIев, чилъи кIудияв
Цебесеб кьералде школа бачарав
ТIайгибов МухIамад сахлъи кьейги дуй
Район тун къватIибги цIар тIибитIарав
Гьобол-гьудуласе вацлъун ватулев
ХIажалъи ккаралъув вортун вачIунев
Халатаб гIумро кьун вохун таги мун
Араб кIочанани бачIунеб гьечIо
Сугъул, кIочон бугищ къокъаб шаригIат?
Къисмат цIакъ релъарал нилъер росаби
Умумул гъурараб ГIанада майдан

Мунагьал чураял нилъер умумул
Къварилъи хIехьарал, захIмат баччарал
Гьезул гIадат-гIамал бацIцIадго цIунун
Гьудуллъигун вацлъи щула гьабила.
Гьезул мисалгин цIар бацIцIад цIунизе
Сахлъи кьун хутIайги гIолохъанаб гIел!
Къелеб, ТIелекь, Сугъралъ нилъер росаби
Вацлъи щулалъайги нилъеда гьоркьоб!